UPA ปูพรมปี 65 ลุ้นผลงานโตสนั่น
UPA ส่งสัญญาณปี 65 เปิดแผนธุรกิจเดินหน้าขยายการลงทุนทุกธุรกิจต่อเนื่องในทุกรูปแบบ เพิ่มยอดรายได้และกำไรให้แข็งแกร่ง
UPA ส่งสัญญาณปี 65 เปิดแผนธุรกิจเดินหน้าขยายการลงทุนทุกธุรกิจต่อเนื่องในทุกรูปแบบ เพิ่มยอดรายได้และกำไรให้แข็งแกร่ง
31 ธ.ค. 2564

คุณค่าบริษัท
บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ส่งสัญญาณปี 2565 เปิดแผนการดำเนินธุรกิจจะเดินหน้าขยายการลงทุนในทุกธุรกิจอย่างต่อเนื่อง ในทุกรูปแบบ ส่วนของธุรกิจพลังงานในประเทศและต่างประเทศ ธุรกิจอสังหาริมทรัพย์ และธุรกิจสินทรัพย์ดิจิทัล เพื่อเพิ่มโอกาสการเติบโตให้กับธุรกิจ  และเพิ่มยอดรายได้และกำไรให้แข็งแกร่ง
ทั้งนี้ ในปี 2565 คาดว่าจะเห็นการเติบโตอย่างก้าวกระโดด จากการทยอยรับรู้รายได้จากผลตอบแทนในการลงทุนในโครงการต่าง ๆ ตลอดปีที่ผ่านมา  
ขณะเดียวกัน บริษัทฯ ยังมีการเตรียมความพร้อมในการรองรับการขยายธุรกิจในอนาคต โดยได้ระดมทุนผ่านการเพิ่มทุนเสนอขายหุ้นให้กับผู้ถือหุ้นเดิม ซึ่งคาดว่าจะได้รับเงินเข้ามาเพิ่มสภาพคล่องประมาณ 900 ล้านบาทในช่วงไตรมาส 1 ปี 2565 โดยบริษัทจะนำมาลงทุนในการขยายโครงการที่มีอยู่แล้ว และโครงการลงทุนใหม่ในอนาคต
โดยการนำเงินเพิ่มทุนที่ได้มาต่อยอดธุรกิจ ซึ่งจะเป็นการเพิ่มโอกาสสร้างรายได้ และกำไรให้เพิ่มขึ้นช่วยผลักดันการเติบโตได้อย่างมั่นคง  
สำหรับธุรกิจใหม่ที่เกี่ยวข้องกับสินทรัพย์ดิจิทัล รวมถึงการตรวจสอบการทำธุรกรรมที่ใช้คริปโตเคอร์เรนซี (Cryptocurrency Mining) ในสาธารณรัฐประชาธิปไตยประชาชนลาว (สปป.ลาว) คาดว่าจะเห็นความชัดเจนในไตรมาส 1 ปี 2565 โดยเป็นธุรกิจที่มีศักยภาพ สามารถผลักดันให้ธุรกิจเติบโตได้อย่างแข็งแกร่งยิ่งขึ้น
อีกทั้งในปัจจุบันภาพรวมของการดำเนินธุรกิจ เริ่มมีทิศทางที่ดีขึ้น โดยในปี 2565 จะเห็นการเติบโตอย่างชัดเจน เพราะจะเป็นปีของการรับรู้ผลจากการลงทุนในช่วงที่ผ่านมา เช่น ธุรกิจโรงไฟฟ้าก็เติบโตไปได้ต่อเนื่อง ทยอยการรับรู้ตามกำลังการผลิตที่มีกว่า 60 เมกะวัตต์ และก็ยังมองหาการขยายการลงทุนโรงไฟฟ้าในกลุ่มประเทศ CLMV มากขึ้น
พร้อมกับประเมินว่ายังมีความต้องการใช้ไฟฟ้าจำนวนมาก ขณะที่มีตัวเร่งการเติบโตในธุรกิจใหม่ประเภทสินทรัพย์ดิจิทัล ซึ่งจะเข้ามาสนับสนุนอย่างมีนัยสำคัญ เพราะเป็นธุรกิจที่มีความสามารถในการทำกำไรในระดับสูง จึงน่าจะช่วยผลักดันให้บริษัทฯ เติบโต และทำสถิติสูงสุดเป็นประวัติการณ์ได้ในช่วงถัดไป
อย่างไรก็ตาม UPA เริ่มเห็นผลการดำเนินงานเทิร์นอะราวด์แล้วในช่วงไตรมาส 3 ปี 2564 ที่ผ่านมา เพราะไตรมาส 3 สิ้นสุดวันที่ 30 กันยายน 2564 บริษัทพลิกมีกำไร 1.48 ล้านบาท เมื่อเทียบกับงวดเดียวกันของปีก่อนขาดทุนสุทธิ 10.73 ล้านบาท ส่วนงวด 9 เดือนแรกพลิกมีกำไรสุทธิ 6.67 ล้านบาท เมื่อเทียบกับงวดเดียวกันของปีก่อนขาดทุนสุทธิ 24.68 ล้านบาท
นับว่าเป็นสัญญาณของการฟื้นตัว และหากดูข้อมูลข้างต้น นับตั้งแต่ปี 2565 อาจได้เห็นการเติบโตที่แข็งแกร่งของ UPA อย่างแน่นอน!!!
…
ผู้ถือหุ้นรายใหญ่
รายชื่อกรรมการ